سلام ءُ دروت پہ شما!
 باسک لبزانکی دیوان ءَ سال دوھزار دہ ءَ بلوچی کی بورڈے دیما یاؤرت۔ اے کی بورڈ بُن اسلا بی بی سی ءِ
 اردو کی بورڈ بوتگ کہ آئ ءِ تہ ءَ بلوچی ءِ لہتے آب کم اتنت کہ ما گیش کُتیں۔
 اے کی بورڈ ءِ ڈاؤنلوڈ کنگ ءُ انسٹال کنگ انچو گران نہ انت بلے پدا ھم آ مردم کہ چہ کمپیوٹر ءَ انچو بلد نہ انت آھاں مشکلے الما دیما اتک کنت۔
 اے سرھال پہ ھمایاں بُنگیج کنگ بوتگ۔
پیسرا باسک ءِ بلوچی کی بورڈ ءَ شما چہ اِدا ڈاؤنلوڈ بہ کنئے
اے کی بورڈ ءَ ڈاؤنلوڈ کنگ ءَ پد ون زپ یا وین رار ءَ گوں ایکسٹریکٹ بہ کنئے
ایکسٹریکٹ ءَ پد شمئے دیما لے آوٹ 3 ءِ فولڈرے کئیت۔ ءُ وھدے آئ ءَ کلک کنئے شمئے دیما سیٹ اپ ءِ فائل کئیت۔
سیٹ اپ ءِ کلک کنگ ءَ گوں اے کی بورڈ وت سرا شمئے سسٹم یا لیپ ٹاپ ءَ انسٹال بیتیں
اگاں پہ انسٹالیشن ءَ  اڑ یا مشکلے دیما اتک گُڑا جہل ءِ فائل ءَ ڈاؤنلوڈ بہ کنئے کہ ایشی ءِ تہ ءَ سرجمیں طریقہ ء کار دیگ بوتگ۔ اے فائل پرچا کہ سک کہن انت پمشکا ایشی ءِ زبان انچو تچک نہ انت بلے شما سرپد بئیت کہ من چے گوشگایاں
EN . انسٹالشن ءَ پد شمئے کمپیوٹر ءِ اسٹیٹس بار ءَ یک نشانے کئیت
AR  بزاں انگریزی زبان اے ساھت ءَ ایکٹیو انت۔ شما ھمے بٹن ءَ کلک کنئے شمئے دیما
بزاں عربی الجیریا ھم کئیت ۔ بلوچی کی بورڈ ھمے عربی الجیریا ءِ سرا انسٹآل بیتیں۔ پہ بلوچی ءَ ادا بلوچی نام پمشکا نیست کہ مئے بلوچ آئ ٹی ءِ مردم ھم تپاک نہ انت کہ مائکروسافٹ (ونڈوز جوڑ کنوکاں ) قائل بہ کنیں۔
شما گوں” ای این“ ءَ انگریزی ءَ ٹائپ کُت کنئے ءُ گوں ” اے آر “ ءَ بلوچی
اے کی بورڈ ءِ کجام ”کی “ پہ بلوچی ءِ کجام آب ءَ کارمرز بیت پہ ایشانی سرپدی ءَ اے فائل ءَ ڈاؤنلوڈ بہ کنئے ءُ بوانئے۔
دگہ جُستے است دپا ھچ دوست مہ دارئے۔
 مدام شمئے نیکیں دُعایانی رھچار
کستر
 زاھدہ رئیس راجی